
LIETUVOS AKLŲJŲ IR SILPNAREGIŲ SĄJUNGA

TARYBOS SPRENDIMAS

DĖL LIETUVOS AKLŲJŲ IR SILPNAREGIŲ SĄJUNGOS 

XXXIV ATASKAITINIO-RINKIMINIO SUVAŽIAVIMO SUŠAUKIMO

2022 m. vasario 9 d. Nr. 1-1
Vilnius


Lietuvos aklųjų ir silpnaregių sąjungos taryba, vadovaudamasi LASS įstatais,

n u s p r e n d ž i a:

1. Vadovaujantis LASS įstatų 34 ir 41.3 punktais, sušaukti XXXIV Lietuvos aklųjų ir silpnaregių sąjungos ataskaitinį-rinkiminį suvažiavimą (toliau – Suvažiavimą) 2022 m. birželio 8-9 dienomis Vilniuje ir patvirtinti tokią preliminarią jo darbotvarkę: 

1.1. LASS 2021 m. veiklos ataskaita ir metinių finansinių ataskaitų rinkinys, jų svarstymas ir tvirtinimas.

1.2. LASS revizijos komisijos ataskaita už 2021 metus, jos svarstymas ir tvirtinimas.

1.3. LASS pirmininko ir jo pavaduotojo rinkimai.

1.4. LASS tarybos rinkimai. 

1.5. LASS revizijos komisijos rinkimai. 

1.6. LASS veiklos krypčių svarstymas ir tvirtinimas.

1.7. Suvažiavimo rezoliucijų, kreipimųsi svarstymas ir tvirtinimas.

1.8. Kiti klausimai. 

2. Vadovaujantis LASS įstatų 38 punktu, ne vėliau kaip prieš tris metus į LASS įstoję, regos negalią turintys, pilnamečiai fiziniai asmenys, norintys iškelti savo kandidatūras į LASS tarybą ar / ir LASS tarybos pirmininko pareigoms, turi apie tai raštu (adresu Labdarių g. 7/11, 01120 Vilnius) arba elektroniniu paštu (centras@lass.lt) pranešti LASS tarybai ne vėliau kaip iki 2022 m. gegužės 9 d. LASS narys, pranešdamas LASS tarybai apie savo kandidatūros LASS pirmininko pareigoms kėlimą, pranešime turi pasiūlyti ir savo pavaduotojo, kuriuo gali būti tik pilnametis LASS narys fizinis asmuo su regos negalia, priimtas į LASS ne vėliau kaip prieš tris metus, kandidatūrą bei pateikti šio asmens raštišką arba elektroniniu paštu atsiųstą sutikimą. 

3. Įpareigoti VšĮ LASS pietvakarių centro, VšĮ LASS šiaurės rytų centro ir VšĮ Vilkpėdės bendruomenės socialinių paslaugų centro direktorius, LASS miestų ir rajonų filialų pirmininkus informuoti apie patvirtintą preliminarią darbotvarkę suvažiavimo delegatus, revizijos komisijos narius.

4. Įpareigoti VšĮ LASS respublikinį centrą šį sprendimą paskelbti LASS internetinėje svetainėje.
Tarybos pirmininkas

